|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

## H O T Ă R Â R E A Nr. 40

**din 29 mai 2014**

**privind aprobarea închirierii prin licitație publică a suprafaţei de 34,00 ha pășune din patrimoniu privat al Municipiului Dej, aflate în administrarea Consiliului local al Municipiului Dej**

 **Consiliul local al Municipiului Dej,** întrunit în ședința ordinară din data de 29 mai 2014;

 Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza **Prevederilor** Ordonanței de Urgență a Guvernului Nr. 34 din 23 aprilie 2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar Nr. 18/1991; Hotărârea Guvernului României Nr. 1064/2013 privind aprobarea normelor metodologice de aplicare a Ordonanței de Urgență a Guvernului Nr. 34/2013;

- Prevederile Ordinului Ministrului Agriculturii şi Dezvoltării Rurale şi Viceprim ministrul Ministerului Dezvoltării Regionale şi administraţiei publice Nr. 407 din 31 mai 2013 privind aprobarea contractelor cadru de concesiune şi închiriere a suprafeţelor de pajişti aflate in domeniul public/privat al comunelor, oraşelor, respectiv al municipiilor;

- Prevederile Ordinului Ministrului Agriculturii şi Dezvoltării Rurale Nr. 544 din 21 iunie 2013 privind metodologia de calcul a încărcăturii optime de animale pe hectar de pajişte; proiect avizat favorabil în ședința de lucru a comisiei economice din data de 29 mai 2014;

 Ținând cont de prevederile ’art. 36’, alin. (2), lit c), alin (5), lit.b, ’art.115’, alin. (1), lit. b), ’art. 123’, alin (1), alin.(2) şi ’art. 45’, alin. (3) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1.** **Aprobă**  iniţierea procedurii de închiriere a pajiştilor disponibile, în suprafaţă de 34 ha, pășune din patrimoniu privat al Municipiului Dej aflate în administrarea Consiliului local al Municipiului Dej, conform Anexei 1, care face parte integrantă din prezenta hotărâre.

**Art. 2.**Termenul de închiriere a pajiştilor este de maximum **5 ani.**

**Art. 3.** **Aprobă** Regulamentul privind regimul închirierii pajiştilor aflate în proprietatea privată a Municipiului Dej, conform Anexei Nr. 2 care face parte integrantă din face parte integrantă din prezenta hotărâre.

**Art. 4.** Tariful de pornire la licitaţie pentru pajiştile disponibile aflate în administrarea Consiliului local al Municipiului Dej este de **100 lei/an/ha.**

**Art. 5.** **Aprobă** caietul de sarcini privind închirierea pajiştilor disponibile, aflate în proprietatea privată a Municipiului Dej, conform Anexei Nr. 3, care face parte integrantă din prezenta hotărâre.

 **Art. 6.** **Aprobă** modelul contractului de închiriere conform prevederilor Anexei Nr. 4.

 **Art. 7.** Cu ducerea la îndeplinire a prevederilor prezentei hotărâri se încredințează Compartimentul Agricol Fond Funciar, Compartimentul Juridic, Biroul Programe, Serviciul Tehnic ,Direcţia Economică din cadru Primăriei Municipiului DEJ .

**Preşedinte de şedinţă,**

 **Lazăr Nicolae**

**Nr. consilieri în funcţie - 19**

 **Nr. consilieri prezenţi - 18**

**Nr. voturi pentru - 12**

 **Nr. voturi împotrivă -**

 **Abţineri - 6**  **Contrasemnează**

 **Secretar, Covaciu Andron**